Ego Hugo, filius Gilonis Ardree defuncti, notum facio universis presentes litteras inspecturis quod ego laudo et concedo in perpetuum monialibus de Loco Dei quartum sextarium vinee quam Symon de Alorse tenet in territorio de Corton prope ficum, quod quartum sextarium Jacoba mater mea dictis monialibus contulit in elemosinam. In cujus rei memoriam et testimonium, presentes litteras dictis monialibus tradidi sigillo Martini Belnensis archipresbiteri sigillatas. Actum est hoc anno Domini Mo CCo tricesimo, mense aprilis.